PANICUM LEUCOPHAEUM Kth. Tr. Diss. II. p. 181. 



Radix e basi culmorum nodulosa fibrae fasciculatae , subsimplices, 

 breviusculae. 



C u l m u s erectus vel subadscendens , 3 — 6 - pedalis , teres , glaber, 

 striatus, ad nodos (5 — 6 ?) glabros inferne pl. min. geniculatus 

 et ramosulus , superne aequus et gracilis, infra racemos tandem 

 satis longe uudus. 



Vaginae totae fissae, laxae et saepe solutae, variae longitudinis 

 sed plerumque (praeter supremam, longissimam quidem, tameu 

 internodio laminaque minorem) iuternodia et laminas subae- 

 quantes , glabrae , striatae , subcarinatae , margine saepe pilis 

 tenuissimis ciliatae. Ligula membranacea, obtusa, iu sicca 

 planta fuscescens. 



Folia erecta vel patula, linearia , plana, lineas i — 4 lata , longe 

 acuminata , striata , scabriuscula , obscure viridia, sublus saepe 

 glaucescentia , pro statura plantae spithamaea — ultrapedalia. 



Racemi ad axin communem satis tenuem , erectum, flexuosulum, 

 deorsum scaberrimum , subangulatum plurimi , erecti : infe- 

 riores semiverticillati , superiores bini solitariive, simplices, 

 3 — 5 pollicares, paniculam constituunt jubalem, contractam, 

 spithamaeam — pedalem. 



Axis partialis pertenuis, flexuosulus, triangularis , ad angulos 

 scaberrimus, extus alternatim emittens pedicellos tenuissi- 

 mos , triquetros , erectos , apice incrassatos , mox discedentes 

 in pedicellulos 2 , quorum alter , dimidio brevior , spiculam 

 suam non prorsus aequat. 



Spiculae erectae, lineari-lanceolatae, holosericeae , cum villis 

 quibus obvestiuntur circiter tri-, absque illis bi-lineales, de- 

 ciduae. 



